cyanic-selkie/wikianc huggingface dataset:
Gunvor Mjelva
Ho debuterte i Universitetets aula i 1932 og opptredde på alle dei store scenane i Skandinavia. Ho hadde også oppdrag i England og USA som konsert- og oratoriesanger. Mjelva hadde fleire operaroller, blant anna spelte ho Euridice i Orfeus og Micaela i Carmen. Ho var mykje nytta som romansesongar og blei kjend for den sikre intonasjonen, varme stemmen og inderlege innfølingsevna si. Gunvor Mjelva verka òg som songpedagog, og ho organiserte og dreiv korverksemd i Drammen og i Oslo.
Det andorranske flagget
Det skal vere tilfeldig at det andorranske flagget er meir eller mindre identisk med flagga til Moldova, Romania og Tsjad.
Trần Đại Quang
Trần Đại Quang er ein vietnamesisk politikar som har vore president i Vietnam sidan 2. april 2016. Før dette var han minister for offentleg tryggleik frå 2011 til 2016 og nestleiar for komiteen for førebygging mot HIV/AIDS frå 2011 til 2014. Han har den andre høgaste rangen i det vietnamesiske kommunstpartiet, etter generalsecretær Nguyễn Phú Trọng.
Pokal
Pokal(frå gresk baukalis, 'kar', gjennom fransk og tysk) er eit høgt beger med stett som gjerne blir nytta som pyntebeger eller trofé i konkurransar eller som heidersteikn. Pokalar er ofte av sølv eller glas.
I handverkslaug høyrde pokalar til dei laugsgjenstandane det knytte seg seremoniar til. Denne typen pokal kunne ein kalla velkomstar.
Pokalar av glas blei brukt som drikkebeger ved festlege høve, mellom anna av borgarskapen i Noreg, på 1600- og 1700-talet. Med inngravert skrift og andre dekorasjonar er glaspokalar også seinare blitt nytta som gåver ved særskilde høve.
Det engelske ordet for pokal, cup, blir ofte nytta om idrettskonkurranser.
Waiparahoaka Mountain
Waiparahoaka Mountain er eit fjell med ei høgd på 3608 moh, sørvest for Mount Huggins i Victoria Land i Antarktis. Waiparahoaka er eit maorinamn som tyder «fjell med mange isbrear».
Biosfærereservat
Biosfærereservat er ei internasjonalt vedteken nemning for visse typar verneområde. Termen blei vedteken under UNESCO-programmet «Man and the Biosphere» på 1990-talet, og har seinare fått internasjonalt gjennomslag. I 2017 var 669 område i 120 land verna som biosærereservat.
Biosfærereservat skil seg frå tradisjonelle verneområde ved at dei kombinerer kjerneområde underlagt strenge restriksjonar med soner der det føregår berekraftig næringsutøving.
Nordhordland blei utnemnd til det første biosfæreområdet i Noreg den 19. juni 2019. Noreg hadde før dette ingen biosfærereservat, men MAB-komiteen i Noregs forskingsråd hadde eit prosjekt gåande (frå 1. oktober 1994 til 31. desember 1997) for å vurdera biosfæreområde som verktøy for kombinasjonen bruk, vern og utvikling innan det norske forvaltingssystemet.
Danmark oppretta eit 97 200 000 hektar stort biosfærereservat (verdas største) på Nordaust-Grønland, Nordaust-Grønland biosfærereservat, i 1977.
Taitaohalvøya
Taitaohalvøya (spansk Península de Taitao) er ei halvøy som strekkjer seg vestover frå fastlandet i Chile, som ho er knytt til via det smale Ofquieidet. Innfødde og tidlege misjonærer brukte å bere båtane sine over dette eidet mellom Moraledakanalen og Penasbukta. Halvøya ligg i regionen Aysén del General Carlos Ibáñez del Campo og ein del av halvøya høyrer til Laguna San Rafael nasjonalpark. Presidente Ríos-sjøen, med eit areal på 352 km², ligg midt på halvøya. Ei søroverretta halvøy på Taitaohalvøya er Tres Montes-halvøya.
Sylvioidea
Sylvioidea er ein superfamilie innanfor ordenen sporvefuglar, ein av minst tre store kladar av sporvefuglar, saman med Muscicapoidea og Passeroidea. Han inneheld omtrent 1300 artar inkludert songarfamilien, timalfamilien, svaler, lerker og bylbylar. Medlemmer av kladen finst over heile verda, men færre artar er til stades i Amerika enn i andre verdsdelar.
Superfamilien Sylvioidea vart først foreslått i 1990 i Sibley – Ahlquist taksonomien for fuglar basert på DNA–DNA-hybridiseringsforsøk. Nyare studiar basert på samanlikning av DNA-sekvensar har ikkje funne stønad for å inkludere familiar som Certhiidae (trekryparar), Sittidae (spettmeiser), Paridae (meiser) og Regulidae (fuglekongar), men stør i staden inklusjon av Alaudidae (lerker). Fleire av familiane i Sylvioidea har blitt omdefinerte kraftig. Spesielt songarfamilien Sylviidae og timalfamilien Timaliidae vart brukt som oppsamlingstakson og omfatta mange artar som har vist seg ikkje å vere nært nærskyldte. Fleire nye familiar har blitt oppretta og nokre artar har rørt seg mellom familiane.
Familieoversyn per 2021
Norske namn og vitskapleg namn for fuglefamiliar som reknast å vere medlemmar av superfamilien Sylvioidea. Denne lista over 25 familiar er basert på den molekylær fylogenetiske studien gjeve ut av Silke Fregin og hennar kollegaer i 2012, med seinare revisjonar innanfor gruppa av timalar.
Rekkefølga av familiane og talet på artar er etter IOC-verdslista forvalta av Frank Gill og David Donsker på vegne av International Ornithological Committee (IOC).
You've Got Your Troubles
You've Got Your Troubles er ein song skriven av Roger Greenaway og Roger Cook som vart ein hit for the Fortunes i Storbritannia i juli 1965, og ein sjuandeplass på Billboard Hot 100 i USA i august 1965. Dette var den femte singelen til gruppa. Han vart gjeven ut på albumet The Fortunes.
Countryduoen Jack Blanchard og Misty Morgan spelte inn songen i 1969, og det same gjorde Neil Diamond i 1978.
Stefan George
Stefan Anton George var ein tysk forfattar, framfor alt lyrikar. Han utvikla ein særeigen lyrisk stil, påverka av den franske symbolismen.
George var katolikk og studerte filologi og kunsthistorie. I 1892 byrja han gje ut «Blätter für Kunst», eit tidsskrift han styrte i 27 år. Gjennom denne publikasjonen vart han førar for ein generasjon av unge diktarar og kritikarar som avviste naturalismen. Kunst og dikting skulle stå høgt over kvardagen og fri mennesket frå det materialistiske i tilværet. George sette strenge krav til så vel form, som ordval og innhald. «Diktinga hans var og skulle vera for dei få utvalde.» Han debuterte i 1890 med diktsamlinga Hymnen, seinare kom mellom andre Der Teppich des Lebens, Der siebente Ring og i 1914 Der Stern des Bundes. Das Jahr der Seele frå 1897 kom ut på bokmål i 2003 som Sjelens år. Elles omsette George verk av Dante Alighieri, William Shakespeare, Charles Baudelaire, J.P. Jacobsen, Henrik Ibsen og Gabriele d’Annunzio.
Gunvor Hall
Gunvor Hall var ein norsk skodespelar fødd i Kristiania, noverande Oslo.
Welwyn Garden City
Welwyn Garden City  er ein by i grevskapet Hertfordshire i England. Han har kring 43 500 innbyggjarar og ligg om lag 35 km frå Kings Cross. Welwyn Garden City var den andre hagebyen i England, grunnlagd i 1920 og ein av dei første nye byane i Storbritannia (erklært i 1948).
Gunvor Hall
Gunvor Hall var dotter av grosseraren Vegard Hall (1876–1928) og Anna Homble (1882–1910). Ho var engasjert ved Det Nye Teater 1929-1957. Hall verka òg som filmskodespelar og debuterte i 1939 i Olav Dalgard sin film Gryr i Norden. Ho medverka i samanlagt fem filmar i åra 1939–1958
Ho gifta seg med skodespelaren Tore Foss i 1934, og blei gift for andre gong i 1942 med visesongaren, teatersjefen og lyrikaren Jens Gunderssen.
Det kongelege mausoleet
Mausoleet er eit tilbygg til Slottskyrkja i sørfløya, og ligg inn i den såkalla Jomfruhagen mellom kyrkja og Jomfrutårnet. Rommet der dronningas sarkofag fekk plass, har ein tønnekvelv av kalkstein og veggar kledde med gjellebekksmarmor. Golvet er av slipte fliser av kalkstein med eit krona krossmotiv felt inn. I ei nisje står det eit alter som er dekorert av kunstmålaren Henrik Sørensen, og midt framfor dette alteret står sarkofagen, som er ein dobbeltsarkofag i kvit nordlandsmarmor der òg kong Haakon 7. vart lagt til kvile i 1957. I ein sarkofag av grøn marmor attmed kviler Märtha og kong Olav V. Båe sarkofagane er teikna av Arnstein Arneberg.
Michaela Dorfmeister
Michaela Dorfmeister er ein austerriksk tidlegare alpinist frå Wien som vann verdscupen i alpine greiner 2002. Ho vann VM-gull i 2001 og i 2003, og to OL-gull i 2006. I verdscupen sikra ho seg også sigeren i utforcupen i 2003 og 2006, super-G-cupen i 2005 og 2006, og storslalåmcupen i 2000-sesongen.
Karriere
Dorfmeister debuterte i verdscupen i 1991. Den 16. desember 1995 vann ho eit utforrenn i St. Anton, den fyrste av i alt 25 rennsigrar i verdscupen. Men det skulle gå heilt til mars 1999 før ho fekk sin andre.
I 2000 vann ho sin fyrste FIS-pokal då ho viste seg som den beste kvinnelege storslalåm-rennaren i verda. Sesongen etter vart ho verdsmeister i utfor under VM i alpine greiner 2001 i St. Anton.
Dorfmeister vann ein suveren siger i verdscupen i alpine greiner 2002. Ho fekk 1271 poeng, medan landskvinna Renate Götschl på andreplassen stoppa på 931 poeng. Men Dorfmeister lukkast ikkje å vinne medaljar i Vinter-OL i Salt Lake City, hennar beste plassering i ei OL-tevling i 2002 vart ein fjerdeplass i storslalåm.
Ho tok sin andre VM-tittel då ho vann super-G under VM i alpine greiner 2003 i St. Moritz. 2003-sesongen under eitt var ho den beste kvinnelege utfor-rennaren i verda, ein prestasjon ho gjentok i 2006. Dessutan viste ho seg som den beste kvinnelege super-G-utøvaren i både 2005- og 2006-sesongen.
Dorfmeister vann gullmedaljen i utfor under Vinter-OL 2006 i Torino. Fem dagar etter utfortevlinga vart ho olympisk meister også i super-G. Begge tevlingane vart avvikla i Cesana Torinese, ein fjell-kommune 97 kilometer vest for Torino. Sin siste siger i eit verdscuprenn kunne ho bokføre i Øyer kommune då ho 3. mars 2006 vann ei super-G-tevling i Hafjell. Ho la opp etter OL-sesongen.
Wendover
Wendover  er ein marknadsby i grevskapet Buckinghamshire i England. Han har kring 7500 innbyggjarar og ligg ved foten av Chiltern Hills.
The New Yorker
The New Yorker er eit amerikansk tidsskrift med reportasjar, kulturomtalar av ulike slag, essay, seriar, dikt og fiksjon. Det vert utgjeve ut med 40 nummer i året.
Tidsskriftet kom ut første gong den 17. februar 1925. David Remnick er noverande redaktør for magasinet.
Issoleie
Issoleie eller reinblom er ei plante i soleiefamilien. Arten har ei amfiatlantisk utbreiing. Planta vert kring 5-20 centimeter høg og er snau, blank og saftfull. Issoleie har ein eller nokre få toppstilte blomstrar. Begerblad og kronblad sit lenge på. Kronblada er først kvite, men vert snart raudfiolette. Planta blømer kring juli månad på grus og snøleger til fjells.
Issoleie veks i Noreg frå Telemark til Finnmark. Planta er funnen opp til 2370 m på Galdhøpiggen.
Underartar
Ein reknar i dag med to underartar:
Magnetisk feltstyrke
Magnetisk feltstyrke, magnetisk feltintensitet eller magnetiserande feltstyrke, eller vektorstorleik som blir brukt i elektromagnetismen. Feltstyrken har symbolet H. Magnetisk feltstyrke oppstår som følgje av elektrisk straum i leiarar, eller som ein verknad av indre, atomære eller molekylære straumar i permanent magnetiserte material. Samanhengen mellom magnetisk feltstyrke og den magnetiske flukstettleiken B er H = B/µ, der µ er den magnetiske permeabilitet.
Issoleie
Underartar
Den tidlegare underarten subsp. camissonis er skilt ut som eigen art Ranunculus camissonis veks på begge sider av Beringstredet. Somme plassar er det feilaktig skrive Ranunculus chamissonis.
Mount Walton
Mount Walton er eit spisst, nakent fjell (2460 moh) som ligg halvvegs mellom Oona Cliff og Mount Chadwick i Outback Nunataks. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959-64. Det vart namngjeve av Advisory Committee on Antarctic Names (US-ACAN) etter Fred W. Walton, ein geomagnetikar/seismolog ved Amundsen-Scott-stasjonen, 1968.
Magnetisk flukstettleik
Magnetisk flukstettleik er ein vektorstorleik som vert nytta til å skildre magnetfelt. Flukstettleiken har symbolet B og vert målt med SI-eining tesla (T).
Hanusse Bay
Hanusse Bay er ei brei bukt mellom nordenden av Adelaide Island og Arrowsmith Peninsula i Antarktis. Bukta vart oppdaga og først kartlagd av Den franske antarktisekspedisjonen, 1908–10, under Jean-Baptiste Charcot, og vart namngjeven av han etter direktøren i Hydrografisk teneste i Den franske marinen. Liard Island ligg nord i bukta.
Dvergsoleie
Dvergsoleie (Ranunculus pygmaeus) er ei plante i soleiefamilien. Arten har ei sirkumpolar utbreiing. Planta vert kring 5 cm høg og og har langskafta lysgrøne blad og grann stengel med brune hår. Blomsteren er 6-7 mm brei. Begerblada er lodne og kronblada korte og lysgule. Nøtta har kort kroknebb. Dvergsoleie blømer kring juli månad på fuktige stader og snøleger til fjells.
Planta veks i alle fjelltrakter i Noreg. Ho er funnen opp til 2230 m i Jotunheimen.
The Unknown Soldier
«The Unknown Soldier» var den første singelen frå The Doors-albumet Waiting for the Sun i 1968. Det vart laga musikkvideo til songen, som ein av få bandet lagde.
Songen var reaksjonen til Jim Morrison på Vietnamkrigen og måten konflikten vart vist i amerikanske media på denne tida. Linjer som «Breakfast where the news is read/Television children fed/ unborn living, living dead/bullets strike the helmet's head», omhandlar korleis krigsnyhendene vart presenterte i stovene til vanlege folk. I starten, samt etter halve songen er unnagjort, kjem det mystiske lydar frå orgelet, som skildrar mysteriet kring «den ukjende soldaten».
Midtvegs i songen produserer The Doors lydar som høyrest ut som ei avretting. Det starta med militærtrommer, samt lyden av ein sersjant som held takten, fram til han seier «READY? HALT, PRESENT ARMS», etterfølgd av rifler som vert ladde, ein lang militær trommevirvel, ein pause og så geværskot. På konsertane pleidde Robby Krieger å peike gitaren mot Morrison som eit gevær, medan trommeslagar John Densmore etterlikna geværskotet med eit hardt slag, der han som regel knekte trommestikka langs kanten av tromma, medan Morrison fall skrikande til bakken. Etter den midtre delen starta versa igjen og songen endar med Morrison si ekstatiske feiring av at krigen er over.
Singelen vart den fjerde singelen til bandet på Topp 40 i USA, då han nådde 39. plass på Billboard Hot 100.
Al Hussein-distriktet
Al Hussein-distriktet  er eit distrikt i Dhale guvernement i Jemen. I 2003 hadde distriktet eit folketal på 37 118 innbyggjarar.
Sjarja
Sjarja (russisk Шарья́) er ein by i Kostroma oblast i Russland med om lag 25 000 innbyggjarar. Byen ligg på venstre breidda av elva Vetluga, rundt 280 km nordaust for Kostroma.
Gambisk mat
Gambisk mat høyrer til vestafrikansk mattradisjon og omfattar kulinariske skikkar og matvarer frå Gambia. Vanlege råvarer her er fersk, tørka eller røykt fisk, ris, peanøtt, tomat, svartaugebønner, sitron, maniok, kål, salt, pepar, lauk, chili og ulike urter. Østers er også ei utbreidd matvare frå Gambiaelva.
Dessertar
Drikke
Elvis: A Legendary Performer Volume 2
Elvis: A Legendary Performer Volume 2 er eit samlealbum av Elvis Presley. Som med den første plata i serien, som kom i 1974, var samlinga ei blanding av tidlegare utgjevingar og songar som ikkje tidlegare var gjevne ut.
På denne plata gav RCA Records ut «Harbor Lights» for første gong, ein ballade Presley spelte inn under den første innspelinga si for Sun Records i juli 1954. Dette markerte første gongen sidan 1965 og albumet Elvis for Everyone med Sun-innspelinga «Tomorrow Night» at RCA gav ut «nye» songar frå arkiva til Sun Records. Andre songar som ikkje var gjevne ut før var eit alternativt opptak frå 1956 av «I Want You, I Need You, I Love You», fleire opptak frå TV-sendinga på NBC 1968, songen «A Cane and a High Starched Collar» frå filmen Flaming Star i 1960 og eit alternativt opptak av «Such a Night» frå 1960. Her var òg nokre tidlegare intervju som ikkje var gjevne ut før. Albumet selde til gullplate 25. oktober 1977 og platina og dobbelt platina 15. juli 1999 av RIAA.
Legendary Performer-serien fortsette med Elvis: A Legendary Performer Volume 3, som kom ut i 1979, to år etter Presley døydde.
Median
Median i statistikk er eit sentralitetsmål som blir definert som verdien til talet som deler eit utval i to delar slik at kvar del har like mange element. For eit utval der mengder observasjonar er eit oddetal, er medianen den midterste verdien der utvalet er sortert i rekkjefølgje. For eit utval der mengder observasjonar er eit partal er medianen gjennomsnittet av dei to midterste verdiane.
Medisinsk brukast uttrykket medianplan (midtsagittalplan) om ei tenkt linje som deler kroppen i ein venstre og ein høgre halvdel.
Avgjersle av median
I eit sortert datasett med n element, der n er ulike vil medianen kunne finnast som element nummer.
I eit sortert datasett med n element, der n er like kan medianen vere ein av dei to midterste talverdiane, og kvar og ein talverdi der imellom. Ofte blir middelverdien brukt av dei to midterste talverdiane.
Stabilitet
Fordelen ved å bruke median i tilhøve til middelverdi er at median er stabil overfor ekstreme observasjonar (som blant anna kan oppstå ved målefeil). Viss ein til dømes har mælt høgder i meter, men har gløymt å setje komma i nokre av målingane, vil det påverke gjennomsnittet mykje, medan medianen ikkje blir påverka i same grad. Har ein målingane 1,73 - 180 - 1,86, vil gjennomsnittet bli 63,59, medan medianen er 1,86. Her er medianen tett på det som ville vore medianverdien utan den eine feilmålinga (1,80).
Median i geometri
I geometrien syner median til eit linjestykke som knyter ein av ein vinkelspissane til ein trekant med midtpunktet av den motståande sida.
Haddon Bay
Haddon Bay er ei bukt som ligg like aust for Mount Alexander langs sørkysten av Joinville Island i Antarktis. Ho vart oppdaga i januar 1893 av Thomas Robertson, kaptein på skipet «Active», ein av kvalbåtane frå Dundee. Bukta vart kartlagd av Falkland Islands Dependencies Survey i 1953 og vart namngjeven av UK Antarctic Place-Names Committee i 1956 etter professor Alfred C. Haddon, som hjelpte dr. W.S. Bruce med førebuingane for vitskapleg arbeid med kvalfangstekspedisjonane frå Dundee.
Ermehaldar
Ein ermehaldar (også kalla armstrikk) er eit smalt band av tøy, gjerne elastisk som bukseselar eller hoseband, som blir brukt på skjorteerme for å halda mansjetten på plass. Ermehaldarar blir festa rundt armen over olbogen på ermet. Dei gjer at brukaren kan regulera lengda på ermet, og såleis halda mansjetten trekt attende, for å unngå at han blir skiten når ein arbeider.
Ermehaldarar blei vanlege i USA på slutten av 1800-talet. I dag blir dei helst brukt som del av ein stil, til dømes av visse musikarar, casinoarbeidarar og rodeodeltakarar. Sistnemnde kan fest ei lita dekorert plate, kjend som ein concho, med westernmotiv til ermehaldaren.
Else Myklebust
Else Myklebust er ein norsk journalist og programleiar i NRK. Ho er kjend for å dekka tabubelagte tema og vald.
Bakgrunn og karriere
Myklebust har cand.mag.-eksamen frå Universitetet i Oslo. Frå 1969 til 1994 var ho programsekretær i NRK. I 1974 laga ho fire program om kvinna sin situasjon, saman med Marianne Wieser. På midten av 70-talet leia ho og Kjell Kjær ungdomsprogrammet Lefsa om ungdomsklubbar og generasjonskløfta. I 1978 leia ho serien Eg elskar verda, men ikkje fattigdomen med opptak frå Caracas. Ho var også programleiar og medarbeidar i TV-programmet Sosialkanalen i ei årrekke. Myklebust var med i Norsk språkråd 1976-1983.
I 1980 og 1981 leia ho programmet Nærsynet saman med Berit Hedemann og Ragnar Baartvedt, der ho mellom andre intervjua kampsportutøvar Bente Ottersen. Myklebust vart med sjølv og vart leiar av sjølvforsvarsgruppa «Kvinner i kamp» og gav ut bok om emnet saman med Ottersen i 1985. Boka dekker også stoff innsamla på studietur til USA i 1983 om kvinnevald. I 1984 fekk ho temaet inn på NRK mellom anna i programmet Valdtekt ein vond sirkel og Dagsrevyen. Same hausten starta ho serien Ingen rom er trygge på NRK, om incest, der dei mellom anna viste den amerikanske Det er noe med Amelia frå 1984. Filmen ...og la den vandre frå 1987 handla om valdtekt.
Saman med Indra Lorentzen utvikla ho ei førestilling om menn som slår, vist på Sosialkanalen i februar 1988. Den sju minutt lange teiknefilmen Trøbbel, om utuktig omgang med barn, laga ho med filmskaper Anna Tystad Aronsen og Bente Ottersen. Han vart først vist for vaksne, deretter for barn på Barne-TV. I 1992 leia ho og Lillian Fjellvær TV-serien Alle Tiders Reklame på NRK. Med Gerd Inger Polden laga ho filmen Taushet er gull, om sexkjøp under Vinter-OL 1994. Han vart klipt på grunn av bruk av skjult mikrofon, før han vart vist på Sosialkanalen.
Myklebust slutta i NRK I 1994. Seinare har ho arbeidd som pedagog med Feldenkraismetoden.
Mount Watt
Mount Watt er ein fjelltopp, 2715 moh, 3 nautiske mil (6 km) nordvest for Mount Roy i Barker Range i Victoria Land. Det vart namngjeve av den sørlege gruppa til New Zealand Federated Mountain Clubs Antarctic Expedition (NZFMCAE), 1962–63, etter B.H. Watt, som var sekretær for ekspedisjonen.
Storhjerne
Storhjernen eller cerebrum (latin for hjerne) visar til dei delane av hjernen som er samansett av hjernebark i dei to hjernehalvdelane. Det plar òg å vise til strukturane som ligg under barken, nemleg hippocampus, basalgangliane og luktekolben. Hjå menneske er storhjernen den øvste strukturen i sentralnervesystemet. Telencefalon visar til den embryonale strukturen som storhjernen oppstår frå. Den ryggvende telencefalon, pallium, utviklar seg til hjernebark hjå pattedyr; den framovervende telencefalon, subpallium, utviklar seg til basalgangliar. Storhjernen blir delt inn i to nokså symmetrisk halvdelar, venstre og høgre hjernehalvdel.
Storhjernen jobbar i lag med veslehjernen for å styre alle dei friviljuge kroppshandlingane.
Laterankonsil
Laterankonsil er den sams nemninga på fem viktige kyrkjemøte som gjekk føre seg i Roma. Kyrkjemøta eller konsila har namn etter Lateranpalasset og Laterankyrkja i Vatikanet i Roma, som tente som bustad og kyrkje under desse møta.
Laterankonsila er rekna som økumeniske eller felleskyrkjelege av den katolske kyrkja, men ikkje av ortodokse kyrkjer.
Entertainment Weekly
Entertainment Weekly (ofte forkorta EW) er eit amerikansk vekeblad utgjeve av medieselskapet Time Inc. i konsernet Time Warner. Bladet dekkjer film, fjernsyn, musikk, teater, bøker og annan populærkultur. I motsetnad til kjendisfokuserte tidsskrift som People eller Se og hør i Noreg, er fokuset til EW på underholdningsmedia og kritiske omtalar. Til skilnad frå bransjeblad for underhaldningsindustrien som The Hollywood Reporter og Variety, er EW retta mot ålmenta.
Araknoidal granulasjon
Araknoidale granulasjonar (av latin granulationes arachnoideae) er små framspring i spindelvevshinna, den tynne hinna rundt hjernen. Framspringa gjennomborar senehinna, det tjukke ytterlaget. Dei stikk inn i sinus durae matris, og verkar ved å tappe cerebrospinalvæske frå subaraknoidalrommet til kretsløpssystemet.
Dei største granulasjonane ligg ved sinus sagittalis superior, eit stort rom fylt med vener som strekker seg frå baksida til framsida av skallen. Granulasjonane finst òg langs andre sinusar i hovudet. Mindre granulasjonar blir kalla araknoidale granulasjonar («tottar» eller villi). Store og forbeina granulasjonar blir kalla pacchioniske granulasjonar.
Run to the Hills
«Run to the Hills» er ein song av det engelske heavy metal-bandet Iron Maiden. Han vart gjeven ut som den sjette singelen deira og den første frå det tredje studioalbumet deira, The Number of the Beast (1982). Songen er berre tilskriven bassisten Steve Harris, men vokalisten Bruce Dickinson skal ha kome med mange bidrag til songen. Det er ein av dei mest populære songane til bandet, og VH1 rangerte han som den 27. plassen på lista si over dei 40 beste metal-songane og 14. plassen på lista si over dei beste hardrocksongane.
Ein konsertversjon av songen, frå Live After Death, vart gjeven ut i 1985 og den originale singelen kom ut på ny i 2002, der alle inntektene gjekk til den tidlegare trommeslagaren Clive Burr sitt MS-fond. I 1990 vart både den originale singelen og konsertsingelen frå 1985 gjeven ut i plateboksen The First Ten Years, både på CD og 12" vinyl, i lag med singelen «The Number of the Beast» og «Running Free (live)».
Komposisjon
På grunn av kontraktsårsaker knytt til det førre bandet sitt, Samson, kunne ikkje Dickinson tilskrivast som låtskrivar på nokre av songane han skreiv for The Number of the Beast. Sjølv om bassisten Steve Harris aleine står oppført som låtskrivar, har Dickinson sagt at han kom med «moralske bidrag» til songen, i tillegg til «Children of the Damned» og «The Prisoner» frå same albumet. På ein konferanse i IBM Smarter Business i Stockholm den 10. oktober 2012, fortalte Dickinson at delar av songen er basert på «stigande sekstar», inspirert av ein dokumentarfilm han såg om kvifor «My Way» var ein av dei mest populære songane gjennom tidene.
Tema
Songen dokumenterer konfliktane mellom europeiske nybyggjarar i Den nye verda og indianarar i kolonitida og den seinare ekspansjonen vestover. Songen er skriven frå begge perspektiv, og dekkjer synspunktet til indianarane i det første verset og europearane i resten av songen.
Original singel frå 1982
Songen vart gjeven ut på singel 12. februar 1982, kring fem veker før albumet kom ut 22. mars 1982. Singelen markerte debututgjevinga til den nye vokalisten Bruce Dickinson med Iron Maiden. «Total Eclipse» vart vald ut som B-side føre «Gangland», som kom ut på den originale utgåva av albumet. Bandet angra seinare på denne avgjersla, og Steve Harris sa «Me valde feil song som B-side. Eg trur at om «Total Eclipse» hadde vore på albumet i staden for «Gangland», hadde det gjort det langt betre.» Songen vart lagt til The Number of the Beast då det vart nymastra i 1998, og var òg med på den originale, japanske versjonen.
Plateomslaget til singelen er det andre av tre der Derek Riggs teikna Satan, som først vart avbilda på «Purgatory» og seinare på «The Number of the Beast». I følgje Riggs var ideen bak «Run to the Hills»-omslaget basert på ideen om ein «maktkamp i helvete», der bandmaskoten Eddie kjempa mot Satan med ein tomahawk (ein referanse til temaet i songen).
Andre utgjevingar
I 1985 kom eit konsertopptak av «Run to the Hills», teken frå Live After Death, ut på den 13. singelen til bandet, i lag med konsertversjonar av «Phantom of the Opera» og «Losfer Words (Big 'Orra)» som B-sider. I følgje Riggs vart ha beden om å måle eit omslag basert på både «Run to the Hills» og «Phantom of the Opera» så omslaget syner Eddie og fantomet i eit åslandskap.
Etter det vart kjent at den tidlegare trommeslagaren deira, Clive Burr, hadde multippel sklerose, vart «Run to the Hills» gjeve ut att i 2002 for å hente inn pengar til det nyoppretta Clive Burr MS Trust Fund. Det vart gjeve ut to variantar, ein med den originale studioversjonen og eit konsertopptak frå Rock in Rio-konserten med forskjellige B-sider.
Andre versjonar
Ein versjon av songen finst på hyllestalbumet Numbers from the Beast med Robin McAuley på vokal, Michael Schenker og Pete Fletcher på gitarar, Tony Franklin på bass og Brian Tichy (Derek Sherinian, B'z) på trommer. Den kvinnelege hyllestbandet The Iron Maidens spelte inn songen på debutalbumet World's Only Female Tribute to Iron Maiden i 2005. Tidlegare Babes in Toyland-songaren og gitaristen Kat Bjelland sitt Katastrophy Wife spelte inn songen på EPen Heart On EP i 2007. Songen vart spelt i 2008 av Sign på plata Maiden Heaven: A Tribute to Iron Maiden som vart gjeve ut av magasinet Kerrang!. Det svenske lounge metal-bandet Hellsongs spelte ein versjon av songen i 2008 på albumet Hymns in the Key of 666. I 2009 song den seinare svenske Idol-vinnaren frå 2009, Erik Grönwall, songen under sendingane og gav han ut på singel same året. Singelen nådde 23. plassen på Sverigetopplistan. Det progressive metabandet Dream Theater spelte songen på konsertar, i lag med resten av The Number Of The Beast og gav han ut som ei «offisiell piratkopiplate» i 2006.
Songen er nytta i fleire videospel, som SSX on Tour (2005) som kjenningsmelodi, og Grand Theft Auto: The Lost and Damned (2009). I tillegg vart ein versjon nytta i Rock Band (2007), der han hadde vanskelegheitsgraden 'Impossible' eller «umogeleg», medan den originale versjonen var tilgjengeleg for nedlasting i juni 2009.
Innhald
1982 7" britisk singel (UK: EMI 5263, UK: EMIP 5263 [biletplate], Tyskland: EMI 1A 006-07604, Nederland: EMI 1A 006-07604)
1990 CD-singel
1985 7" & 12" UK live-singel (7" - UK: EMI EMI 5542)
1985 12" UK live-singel & 1990 CD live-singel (12" - UK: EMI 12EMI 5542, UK: 12EMIP 5542 [biletplate])
2002 utvida CD & avgrensa 7"-singel
7" raud vinylsingel (Europa: EMI EM 612)
Utvida CD Part I (UK: EMI CDEM 612/7243 5 50623 0 7)
Utvida CD Part II (UK: EMI CDEMS 612/7243 5 50624 0 6)
Utvida CD europeisk utgåve (7243 5 50704 0 1)
Studiosingel frå 1982
Frå omslaget til 7"-singelen.
Renate Götschl
Renate Götschl er ein austerriksk tidlegare alpinist frå Judenburg i Steiermark, som vann verdscupen i alpine greiner 2000 og i tida 1993-2007 vann heile 46 tevlingar i verdscupen. Ho vann VM-gull i kombinasjonen i 1997, i utfor i 1999 og med Austerrike sitt mixlag i 2007. I alt vann ho ni VM-medaljar og to OL-medaljar mellom 1997 og 2007.
Run to the Hills
Livesingel frå 1985
Frå 7"- og 12"-singelomslaget.
Renate Götschl
Aktiv
Götschl debuterte i verdscupen i januar 1993, og vann sin fyrste verdscupsiger allereie den 14. mars i same sesongen. Ho vann då eit slalåmrenn i Hafjell, hennar einaste siger den øvingsgreina. Den 14. mars 2007, nøyaktig 14 år etter den fyrste verdscuptriumfen, tok ho i Lenzerheide sin siste siger i eit verdscuprenn. Götschl vann då si 24. utfortevling i verdscupen, i mellomtida hadde ho også vunne 17 super-G-tevlingar og fire kombinasjons-øvingar i verdscupen. Ho vann verdscupen i alpine greiner i 2000, og vart nummer to i 2001, 2002 og 2004.
Götschl vann verdsmeister i kombinasjonen under VM i alpine greiner 1997. Hennar andre, tredje og fjerde VM-medalje kom under alpint-VM 1999 i Beaver Creek i USA. Der vart ho verdsmeister i utfor og kom på sølvplassen både i super-G og i kombinasjonen. Ho heldt fram å vinne sølvmedaljar; i VM 2001 i St. Anton vart ho nummer to i utfor, medan ho tok sølv i kombinasjonen under Vinter-OL 2002 i Salt Lake City, der ho også fekk med seg ein bronse i utfor.
Også frå VM i alpine greiner 2005 i Santa Caterina fekk Götschl bronsemedaljen i utfortevlinga. Ho var nokså sjølvskriven på Austerrike sitt mixlag som fekk sølv i lagtevlinga. To år seinare var ho med då Austerrike vann VM-gull i lagtevlinga i Åre. I Åre tok si niande og siste individuelle meisterskapsmedalje, ein bronse i super-G. Dermed vart hennar individuelle medaljefangst to gull-, fire sølv- og tre bronsemedaljar.
Götschl la vekk konkurranseskia i 2009.
Malcolm Burn
Malcolm Burn er ein kanadisk plateprodusent, lydteknikar og musikar.
Det aserbajdsjanske flagget
Det aserbajdsjanske flagget er sett saman av tre horisontale linjer i fargane blå, raud og grøn rekna ovanfrå, med ein kvit halvmåne og ei åttetagga stjerne midt på den raude linja. Dei åtte taggane på stjerna representerer dei åtte greinene av det tyrkiske folket, og tyrkarane er også symboliserte ved den blå fargen. Den grøne fargen representerer islam, og den raude står for framgang og utvikling. Flagget vart offisielt teke i bruk 5. februar 1991. Eit liknande flagg var også i bruk seint på 1910-talet, fram til Aserbajdsjan vart annektert av Sovjetunionen.
Malcolm Burn
Tidleg i 1980-åra vart Burn songar og klaverspelar i det kanadiske bandet Boys Brigade. I 1988 flytta han til New Orleans, der han arbeidde med Daniel Lanois (kjend for arbeidet med U2 & Peter Gabriel) på fleire prosjekt. Samarbeidet byrja med at Burn spelte klaverinstrument og gitar på den første soloplata til Lanois, Acadie. Burn spelte igjen med Lanois for Bob Dylan på albumet Oh Mercy, og på Yellow Moon av The Neville Brothers.
Burn har produsert innspelingar for Blue Rodeo, Emmylou Harris (Red Dirt Girl, Stumble into Grace), Midnight Oil (Breathe), Patty Griffin, Crash Vegas (Red Earth) og Patti Smith (Gone Again).
Det aserbajdsjanske flagget
Under Sovjet-perioden hadde Aserbajdsjan fire ulike flagg. I perioden 1921–1937 eit raudt flagg med dei kyrilliske bokstavane ССРА (SSRA) i gull i det øvre venstre hjørnet. Deretter fekk flagget hammar og sigd, og bokstavane vart bytte til AzSSR skrivne med latinske bokstavar. I 1940 vart dei latinske bokstavane bytte ut med dei kyrilliske АзССР (AzSSR). Den siste utgåva av flagget vart vedteken 7. oktober 1952 og var raud med ei tynn blå stripe nedst. Bokstavane vart fjerna, og i staden vart omrisset av ei stjerne plassert over hammaren og sigden.
Niels Holst-Sørensen
Niels Holst-Sørensen er ein dansk tidlegare friidrettsutøvar, generalmajor i det danske flyvåpenet og medlem av IOK. Han er fødd i Søndre Felding i Herning kommune.
Det aserbajdsjanske flagget
Den nest høgaste flaggstonga i verda står i Baku, hovudstaden i Aserbajdsjan. På flaggstonga heng verdas største flagg. Flaggstonga er 162 meter høg, medan flagget måler 70 x 35 meter og veg 350 kg.
Niels Holst-Sørensen
Holst-Sørensen begynte med friidrett i Herning GF og kom i 1944 til Københavns Idræts Forening. I perioden 1943-47 vann han 18 danske meisterskapsøvingar. Under EM i friidrett 1946 i Oslo vann han gullmedaljen på 400 meter og sølvmedaljen på 800 meter. Han slutta med friidrett etter ein niande- og sisteplass i 800-meterfinalen ved Sommar-OL 1948 i London.
Holst-Sørensen sin danske rekord på 47,6 sekundar på 400 meter stod i 27 år fram til Arne Jonsson hausten 1971 forbetra den til 47,1. Hans 1,48,9 på 800 meter, oppnådd i landskamp i Stockholm i 1943, var dansk rekord til Gunnar Nielsen forbetra den elleve år seinare.
Holst-Sørensen var utdanna militær offiser. Frå 1970 var han generalmajor og sjef for Flyvevåbnet i Danmark til 1982. Deretter var han dansk medlem i NATO sin militærkomité til 1986.
Walter Tjønndal
Walter Kåre Tjønndal var ein norsk agronom og politikar frå Borge i Lofoten. Han representerte Nordland og Arbeidarpartiet på Stortinget i tida 1969-73.
Tjønndal var son til ein småbrukar. Under andre verdskrigen stakk han over til Sverige, der han i 1943/44 gjekk ein norsk jordbruksskule. Hausten 1944 tok han seg over England og gjorde teneste i Kystartilleriet til mai 1945.
Skuleåret 1958/49 gjekk Tjønndal Staup hagebruksskule. Etter eitt år som jordstyresekretær i Gimsøy kommune fekk han 1950 stillinga som heradsagronom i Hol og Valberg kommunar. Etter kommunesamanslåing gjaldt stillinga for Vestvågøy kommune fram til 1989.
Tjønndal hadde med åra ei mengd kommunale, offentlege verv. Såleis var han medlem i heradsstyret i Hol frå 1956 til 1962, ordførar 1960-62 til kommunen vart nedlagd frå nyår 1963. Etter kommunevalet hausten 1963 vart vald til ordførar 1964-67 i den samanslåtte Vestvågøy kommune. 1967-69 var han styreformann i Lofotkraft.
Hausten 1969 stod Tjønndal på sjetteplass på Nordland Arbeidarparti si liste til stortingsvalet, og vart vald inn på Stortinget med bra margin. Dei fyrste vekene på Tinget var han medlem i Protokollkomiteen, frå desember 1969 var han medlem i Kommunalkomiteen/Kommunal- og miljøvernkomiten.
Waiting for the Sun
Waiting for the Sun er det tredje studioalbumet til The Doors. Det kom ut i 1968 og vart det første og einaste albumet av bandet som nådde toppen av den amerikanske albumlista. I tillegg inneheld det hitsingelen «Hello, I Love You», som òg gjekk heilt til topps på singellista. Det vart det første hit-albumet deira i Storbritannia, der det nådde 16. plassen på lista.
Med unntak av to songar, vart det meste av songane for dette albumet skriven etter dei første songane bandet skreiv for dei to første albuma. Mange av songane vart skapte i studio med produsenten Paul A. Rothchild. Dei måtte ha mange forsøk på å spele inn songane og på eit tidspunkt vart trommeslagaren John Densmore så frustrert av oppførselen til Morrison at han forlet studio. Sjølv om The Doors brukte mange forsøk på å spele inn den teatralske «Celebration of the Lizard» og han var meint å ta opp heile andresida av albumet, vart denne skrinlagd. Men eit segment av stykket kalla «Not to Touch the Earth» vart med på albumet og heile teksten til «Celebration of the Lizard» vart trykt i plateomslaget. Songen «Waiting for the Sun» vart òg spelt inn for innspelinga av albumet, men kom ikkje ut før på albumet Morrison Hotel i 1970. Plateomslaget vart fotografert av Paul Ferrara i Laurel Canyon i Los Angeles.
Innspeling
Innspelinga av Waiting for the Sun var vanskeleg for bandet. Dei hadde brukt opp det meste av den originale songboka til frontmannen Jim Morrison, ei samling av tekstar og idear som dei nytta på dei to første albuma. Etter fleire månader med turnear, intervju og fjernsynsframrøfingar, hadde dei derfor lite nytt. For å kompensere prøvde bandet å spele inn eit lengre stykke kalla «The Celebration of the Lizard», ei samling av songfragment heldt saman av dei ofte surrealistiske dikta til Morrison. Då dei ikkje klarte å sy det saman, gav bandet og produsenten Paul A. Rothchild opp innspelinga. Gruppa spelte derimot heile stykket i 1970 på konsertalbumet Absolutely Live. Rothchild byrja å bli stadig meir perfeksjonistisk og dette byrja å lite på bandet. Kvar song på albumet kravde minst 20 forsøk og «The Unknown Soldier», som vart spelt inn i to delar, kravde 130 forsøk.
Komposisjon
Waiting for the Sun inneheld den andre singelen deira som gjekk til topps på singellista i USA, «Hello, I Love You.» Det var ein av dei siste songane blant dei Morrison hadde skrive i 1965 og bandet hadde spelt inn ein demo av denne for Aura Records i 1965 før gitaristen Robby Krieger vart med i gruppa. Det same gjaldt «Summer's Almost Gone». I teksten i plateomslaget til Box Set, nekta Krieger for skuldingane om at den musikalske strukturen til songen var stolen frå Ray Davies, der riffet i songen liknar riffet på The Kinks-songen «All Day and All of the Night». I staden meinte han at stemninga i songen var teken frå Cream-songen «Sunshine of Your Love». I følgje ein biografi om Morrisey frå 1980, No One Here Gets Out Alive, dømde retten i Storbritannia til fordel for Davis og royalties for songen måtte betalast til han.
Waiting for the Sun inneheld to songar med militært tema: «Five to One» og «The Unknown Soldier». I No One Here Gets Out Alive spekulerer Jerry Hopkins at songen verkar å vere ein parodi på all den naive revolusjonsretorikken som ein kunne høyre i gatene frå «hippiane/blomsterbarna» som Morrison såg i stadig større mengder utafor konserthallane. Ei linje i det siste verset støttar denne tolkinga: «Your ballroom days are over, baby». Dei følgjande linjene («Night is drawing near/Shadows of the evening/crawl across the years») kan Morrison ha teke frå ein godnattsong frå 1800-talet kalla «Now the Day is Over» («Now the day is over/Night is drawing nigh/Shadows of the evening/Steal across the sky»).
Midtpunktet på albumet var meint å vere det lange, teatralske stykket «Celebration of the Lizard», men til slutt vart berre delen kalla «Not to Touch the Earth» brukt. Mot slutten av «Not to Touch the Earth,» seier Morrison «I am the Lizard King/I can do anything.» Opningslinja av songen, «Not to touch the earth/not to see the sun» var henta frå innhaldslista for The Golden Bough. Krieger speler flamencogitar på «Spanish Caravan», med ein omarbeidd melodi frå det klassiske stykket Asturias (Leyenda) som var komponert av Isaac Albéniz. Den optimistiske «We Could Be So Good Together» vart spelt inn under innspelinga for Strange Days, og er til og med på sporlista for tidlege utgåver av albumet. Ei melding i magasinet Slant skreiv at songen «kategorisk skildrar tida før Morrison vart kjendis» og peikte på linja «The time you wait subtracts from joy» som ein slags hippieidealisme songaren hadde gjeve opp for lenge sidan. «Wintertime Love» og den sørgmodige «Summer's Almost Gone» har begge årstidstema, medan den rolege «Yes, the River Knows» vart skriven av Robby Krieger. I plateomslaget til Box Set snakkar Manzarek varmt om sistnemnde: «Samspelet mellom pianoet og gitaren piano er så vakkert. Eg trur ikkje Robby og eg har spelt å sensitivt i lag. Det var det nærmaste me kom til å vere Bill Evans og Jim Hall.» I same tekst omtaler Manzarek «Summer's Almost Gone» som «ein kul latino-bolero-sak med eit Bach-aktig mellomspel. Det handlar om den flyktige karakteren til livet. Ei årstid med glede lys og latter går mot slutten.» Medan dei spelte inn «My Wild Love», gav bandet til slutt opp på musikken og gjorde han om til ein arbeidssong der alle involverte kom inn i studio og klappa hender, trampa og song i lag. Morrison skreiv «Love Street» for kjærasten Pamela Courson, og som alle dei andre songane om eller dedisert til ho, var det ein nælande eller bitande avvising mot slutten («I guess I like it fine, so far»). Tittelsporet «Waiting for the Sun» kom ikkje med på dette albumet og kom først ut i 1970 på albumet Morrison Hotel.
Utgjeving
Ei studioutgåve av «Celebration of the Lizard» (med undertittelen «An Experiment/Work in Progress») og to tidlege forsøk på «Not to Touch the Earth» kom ut som bonusspor på 40-årsjubileumsutgåva av albumet.
I 2018 gav Rhino Records ut ei dobbel CD-utgåve av albumet i høve 50-årsjubileet. Den andre CD-plata inneheldt 14 spor som ikkje før var gjevne ut, men har ikkje med bonusspor frå 40-årsjubileumsutgåva
Mottaking
Waiting for the Sun har generelt fått god kritikk av kritikarane, men dei fleste er samde om at det var eit steg ned i kvalitet samanlikna med dei to første albuma. Jim Miller i Rolling Stone skreiv «Etter eitt og eit halv år med faktene til Jim Morrison, kunne ein logisk nok ha håpa på ein slags musikalsk utvikling, og sjølv om dette nye albumet ikkje er veldig dårlig, er det ikkje særleg spanande heller.» New Musical Express trekte fram «The Unknown Soldier» som eit høgdepunkt på side ein, medan «alle på side to er juvelar, særleg 'My Wild Love' og den lange finale 'Five to One'.» I ei seinare melding skreiv Richie Unterberger i AllMusic «The Doors-albuma frå 1967 hadde skapt så høge forventningar at det tredje albumet deira vart møtt med stort vonbrot. Med eit par unntak var materialet deira mildare, og sjølv om dette gav nokre fine melodiske balladar er det ikkje tvil om at låtskrivinga ikkje var like imponerande som på dei to første platene.» I 2007 skreiv Sal Cinquemani i Slant at «Trass i at Morrison var byrja å bli eit sjølvøydeleggjande rot, var aldri Krieger, Ray Manzarek og John Densmore meir skinande - kanskje for å kompensere. Dette var bandet på sitt mest hendige, kreative og musikalsk mangfaldige.»
Sviskegraut
Sviskegraut eller sviskekompott er ein dessertrett laga av svisker (tørka plommer). Han er ein norsk tradisjonsrett som er blitt nytta til selskap og nokre stader som julemat.
Carnegie Hall av Frank Zappa
Carnegie Hall er eit firedobbelt konsertalbum av Frank Zappa, gjeve ut 31. oktober 2011 av Zappa Family Trust på Vaulternative Records. Dette var den 91. offisielle plata til Zappa.
Dette er den offisielle utgjevinga av konsertopptaket til den første (av to) konsertar av Frank Zappa & the Mothers of Invention ved Carnegie Hall i New York City den 11. oktober 1971.
Medleyar
(*)
Hello, I Love You
«Hello, I Love You» er ein song av The Doors frå albumet Waiting for the Sun i 1968. Han vart gjeven ut på singel same året og nådde førsteplassen i USA med over ein million selde eksemplar berre her. Songen vart òg ein hit i Storbritannia, der han nådde 15. plass.
Songen vart spelt inn så tidleg som i 1965 av The Doors for den første demoinnspelinga deira for Aura Records.
Songen vert stundom kalla «Hello, I Love You (Won't You Tell Me Your Name?)» eller «Hello, I Love You, Won't You Tell Me Your Name?».
NGC 4013
NGC 4013 er ein spiralgalakse som ligg rundt 55 millionar lysår unna jorda i stjernebiletet Den store bjørnen. Frå jorda vert galaksen sett ifrå sida, slik at spiralforma ikkje kjem fram.
Hello, I Love You
Påstand om plagiat
I teksten som følgjer boksen The Doors, nektar Robby Krieger for at songen vart stolen frå Ray Davies, som nytta eit liknande riff i Kinks-songen «All Day and All of the Night». I staden sa han at stemninga i songen var teken frå Cream-songen «Sunshine of Your Love».
Andre versjonar
Songen er spelt inn av andre artistar som Oleander, Alex Nautical, Buddy Rich, Missing Persons, The Cure, Eurythmics, Rhythmical, Simple Minds, Anal Cunt, Neil Young, Adam Ant, Adam Freeland, Program the Dead, Siouxie Sioux, Kiyoharu og det litauiske rockebandet Antis.
Los Angeles Times
Los Angeles Times (ofte kalla LA Times) er ei amerikansk avis utgjeven i Los Angeles i California. Med eit dagleg opplag på 965 633 (2002) er Los Angeles Times den nest største storbyavisa i landet (etter The New York Times). Avisa er eigd av mediekonsernet Tribune Company og vart grunnlagd i 1881.
Yonkers
Yonkers (amerikansk uttale [ˈjɑːŋkərz]) er den største byen i Westchester County i den amerikanske delstaten New York, og den fjerde største byen i delstaten. Han hadde 195 976 innbyggarar ved folketeljinga i 2010, med ein flatevidd på 52,6 kvadratkilometer. Yonkers er ein tett folkesett forstad i den nordlege delen av storbyregionen New York og ligg like nord for bygrensa til New York.
Geografi
Yonkers by er ein kommune på grensa til Bronx i storbyregionen New York, like nord for grensa til byen New York på austbreidda av Hudsonelva. Terrenget her er kupert og varierer i høgd frå havnivå til kring 130 meter over havet.
Namnet Yonkers
Staden der Yonkers ligg i dag var del av Colen Donck, eit område kjøpt i juli 1645 av Adriaen van der Donck, kjend blant lokale barn som «Junkeren» (nederlandsk Jonkheer). Dette blei opphavet til dei engelsktalande nybyggjarane sitt seinare namn på staden, «Yonkers». Området gjekk frå den noverande grensa mellom Manhattan og Bronx ved Marble Hill 19 kilometer nord og frå Hudsonelva austover til Bronx River. Van der Donck lét oppføra eit sagbruk i nærleiken av utløpet til Nepperhan Creek i Hudsonelva; Nepperhan er i dag òg kjend som Saw Mill River. Van der Donck blei drepen i persikokrigen mellom dei nederlandske nybyggjarane og lokale indianarstammar. Kona hans blei teken som gissel og seinare frigjeven.
Philipse Manor
Nær staden der det første sagbruket låg står framleis Philipse Manor Hall. Denne herregarden blei oppført kring 1682 for godseigaren Frederick Philipse, som åtte heile det området som utgjer Yonkers i dag og store delar av noverande Westchester County. Ein seinare arving av Philipse, godseigaren Frederick Philipse III, var britisktru lojalist under den amerikanske sjølvstendekrigen, blei dømd for landssvik av opprørarane og fekk derfor eigedomen konfiskert. Godset blei stykka opp og selt på auksjon.